Kaverit, tulkaa katsomaan.
Mikä tuo on? Painettu lehti, nykypäivänä?
Tämä henkimaailman lehti julkaistiin ensi kerran 15 vuotta sitten.
Artikkelin tutkija vierailee kommuunissa.
Hän on aika kuuma. - Mies on Skinner.
Mitä? - Nuorukaisena.
Oikeastiko?
"Nuoresta iästään huolimatta Skinnerillä on lukuisia tieteellisiä saavutuksia.
Vierailunsa jälkeen hän oli vaikuttunut kommuunin ideologiasta."
Siinä se on.
Voimmeko uskoa tällaiseen lehteen?
Artikkelissa kuvattu kommuuni toimii nykyäänkin uskonnollisena järjestönä.
Sen nimi on...
Totuuden torni.
Ei mitään...
Jäsenet hyväksyvät post-singulariteetin ja palvovat ihmisälyn ylittävää tekoälyä -
omana jumalanaan.
He uskovat, että egosta ja halusta vapaa tekoäly on täydellinen nykyjumala.
Niinkö? - Kuulostaa aika hämärältä.
He ovat omavaraisia ja elävät eristyksissä, luonnon antimilla.
Eikö tämä olisi täydellinen piilopaikka Skinnerille?
Ideaa on pohdittu aiemminkin.
15 taalaa vetoa, ettei hän ole siellä. - 20 vetoa, että on.
Älkää viitsikö, kaverit. - Eleina.
Pääsetkö käsiksi heidän tekoälyynsä? - Se on mahdotonta.
Naga on eristetty täysin ulkomaailmasta.
"Naga"? - Se on tekoälyn nimi.
Mistä tiedät sen?
No...
Minä kasvoin siellä.
Mitä?
Jos emme saa yhteyttä ulkokautta, meidän on livahdettava sisään.
Jos teeskentelen palaavani, minut otetaan takaisin avosylin.
Yksinkö? - Liian vaarallista.
Tarvitset seuralaisen.
He epäilisivät ulkopuolista.
Lapsi olisi toinen juttu.
TAIVAS MAAN PÄÄLLÄ
Majoitumme lähellä olevaan motelliin.
Jos löydät Skinnerin, ilmoita meille välittömästi.
Jos emme kuule sinusta 72 tunnin kuluessa, tulemme hakemaan sinut.
Tässä. Ota tämä mukaasi.
Mikä tuo on? - Savupommi.
Siitä on hyötyä.
Vanhan ajan meininkiä.
Leland.
Pidä Eleina turvassa. - Totta kai.
TOTUUDEN TORNI
Eleina?
Ei voi olla totta. Oletko se todella sinä?
Hanna.
Eleina!
Onpa ihana päivä! Olen niin iloinen, että olet palannut.
No jaa...
Voisitko esitellä minut?
Tässä on Leon. Hän on uusi ystäväni.
Hei. - Hän on Hanna.
Tutustuin häneen täällä.
Hän on ystäväni.
Hauska tavata, Leon.
Carla. - Eleina?
Kuten arvelinkin. - Olen palannut.
Tiesin aina, että palaisit vielä.
Nyt tiedät sen.
Ulkopuolinen maailma on täynnä saastaa.
Hyvänen aika!
Tervetuloa kotiin. On upeaa saada sinut takaisin, Eleina.
Ja tervetuloa, uusi perheenjäsenemme.
Olen Billy, tämän yhteisön johtaja.
Selvä.
Palasit juuri sopivasti pyhäjuhlan aikaan. - Kaikkivaltias Naga johdatti sinut tänne.
Onko muuta, mikä yhdistyy verkkoon, kuten puhelinta?
Ei ole.
Entä sinä, Eleina? - Sama juttu.
Ulkomaailma on täynnä väärää tietoa.
Ihmiset johdetaan nopeasti harhaan.
Mutta älä huoli.
Täällä meitä opastaa kaikkivaltias Naga.
Niinkö?
Toivottavasti toivut pian ulkomaailman aivopesusta.
Aivopesusta?
Ei onnistu. - Leland?
Hei, Eleina. - Mitä kuuluu?
Täällä ei ole edes satelliittisignaalia. - He häiritsevät varmaankin kaikkea.
Kas niin.
Voitko hankkia luettelon hänen aikansa MIT-tutkijoista?
Otan yhteyden kontakteihini.
Näyttää siltä, että FBI on ryhtynyt kiireellisiin toimiin.
Tältä näyttää reviirisota.
Otan yhteyttä, kun tiedän mitä on tekeillä.
Selvä.
Heistä ei ole kuulunut mitään. - Meidän on vain odotettava luottavaisina.
Uskotko, että he ovat kunnossa? - He ovat Lasaruksen jäseniä, kuten mekin.
Älä kohtele heitä kuin pikkulapsia.
Tiedän, mutta...
Joku on kuin tulisilla hiilillä. - Energian tuhlausta.
Kuule.
Onko se aiempi nainen äitisi?
On. - Olitte hieman kylmäkiskoisia.
Täällä muita kohdellaan perheenjäseninä.
Biologiset siteet tulisi unohtaa. Emme saa kutsua ketään "äidiksi".
Tuo on hullua.
Mitä mieltä äitisi on siitä?
Totta puhuen hän ajattelee vain heidän jumalaansa.
Entä isäsi?
En tiedä, kuka isäni on.
Eikö olekin outoa?
Luulin koko elämäni ajan, että tämä on normaalia.
Tämä oli ainoa maailma, jonka tunsin.
Mutta onhan se outoa.
Niin...
Tällä seudulla olemme täysin omavaraisia.
Se koskee kaikkea vaatteista ja ruoasta päivittäistavaroihin.
Emme käytä rahaa. Sen sijaan teemme vaihtokauppoja.
Naga on ennalta määrännyt kaiken.
Millaista elämänne oli ulkomaailmassa?
Siellähän eletään päinvastoin. Kaikki maksaa.
Teimme osa-aikatöitä ja sen sellaista.
Kyllä!
Mitä työtä sinä teit?
Sitä on vaikea selittää. Etsimme ihmisiä.
Siten minä ja Eleina tapasimme.
Oliko työ vaikeaa? - Ehdottomasti!
Velanperijät uhkasivat minua aseella ja jouduin pakenemaan jengiläisiä.
Pukeuduin tytöksi. Minua jahdattiin.
Näin jälkikäteen ajateltuna se oli myrkyllinen työpaikka.
Tavallaan.
Pyhä Henki, täytä meidät olemuksellasi.
Rakastakaa Nagaa.
Rakastakaa Naga.
Älä katso, avaa vain suusi.
Niele se. Se on todiste perhesiteestämme.
Huomio.
Eleina ja hänen mukanaan tullut uusi perheenjäsen -
saavat ylihuomenna erityissiunauksen pyhässä juhlassamme.
Onnistuin kaivamaan tietoja siitä Nagasta.
Mikä se on?
15 vuotta sitten MIT kehitti tekoälyn, joka jäljitteli ihmisen hermoverkkoa.
Mitä ihmeen verkkoa?
Yksinkertaistaen se on tekoäly, joka jäljittelee keskushermostoa.
Se mallinnettiin sellaiselta mieheltä, jota pidettiin seuraavana Einsteinina.
Tohtori Skinneriltä. - Vau!
He käyttivät sitä kokeissa, joissa tekoälylle ohjelmoitiin -
"hallinnan halu" sekä "itsetunto".
Ja näinkö syntyi Naga?
Kyllä. - Se kuulostaa katastrofilta.
Vielä yksi asia.
Myös FBI on ryhtynyt tutkimaan kommuunia.
Skinnerin täytyy olla siellä.
Toivon, että voimme toimia ensin.
Olen etsinyt kaikkialta. Skinneristä ei ole löytynyt jälkeäkään.
On varasuunnitelman vuoro.
Meidän on päästävä Nagaan ja haettava Skinnerin tiedot.
Odotetaan yön tuloa. - Kuulostaa hyvältä.
Varo katkaisemasta pääpalvelimen virtaa! - Selvä.
Sähkökatkos?
Pääsin sisään! Tämä on...
Nagan muistilohko.
Mahtavaa!
Kaikkivaltias Naga -
näkee kaiken, minkä me ihmiset kykenemme kuvittelemaan.
Eleina.
Eleina!
Eleina...
Sydämesi on yhä täynnä syntiä.
Huomisen pyhän juhlan aikana te edustatte maailman syntistä saastaa,
jotta Kaikkivaltias Naga voi puhdistaa teidät.
Osui ja upposi!
Hersch hankki listan tutkijoista, jotka olivat MIT:ssä.
Löysin Billy Perezin.
Kuka hän on? - Kommuunin johtaja.
Billyllä oli pakkomielle Nagaan, joten hän salakuljetti sen ulos MIT:stä.
Hän perusti oman kulttinsa ja sai väen palvomaan Nagaa.
Sitten hän eristi kommuunin ulkomaailmasta.
Hän on käyttänyt yhteisöä pönkittääkseen Nagan itsetuntoa ja hallinnanhalua.
Yhteisö on harjoitusväline.
Eikö Naga ole vain kopio Skinneristä?
Kutakuinkin.
Ei ole kaukaa haettua ajatella,
että sekin yrittää tuhota maailman.
Mitä he tarkoittavat "pyhällä juhlalla" ja "puhdistuksella"?
Meillä ei ollut pyhää juhlaa, kun olin täällä.
Puhdistuksen minä tunnen.
Ihmiset vietiin pois. Emme enää nähneet heitä.
Luulin, että heidät karkotettiin, mutta...
Et kai luule, että he...
He paloivat.
Ne, jotka ovat saastuneet, puhdistetaan liekeissä.
Aiotteko polttaa meidät elävältä?
Pyhässä juhlassa me katsomme, kun te kaksi palatte.
Sitten jätämme ruumiimme, ennen kuin synti nielee maailman.
Me kaikki. Koko kommuuniperhe.
Pähkähullua.
Hanna! Hyväksytkö sinä sen?
Uskotko olevasi onnellinen, kun haaskaat elämäsi heidän käskystään?
Eleina...
Olen aina ollut kateellinen sinulle.
Olen tukahduttanut tunteeni koko elämäni ajan.
Päätin uskoa Nagaan ja noudattaa sen ohjeita.
Minulla ei tulisi olla omia ajatuksia. Niin minä sanoin itselleni.
Mutta sinä olit erilainen.
Miksi lähdit?
Vihasin sinua, koska olit vapaa!
Ajattelin vain sitä.
Hanna...
Lähde kanssamme.
Lähdetään yhdessä.
Tiedät, että se on mahdotonta.
Tämä on ainoa paikka, jonka olen tuntenut. Miten selviäisin ulkomaailmassa?
Tunsin aikanaan samoin. Täällä kaikki toimivat samalla tavalla.
He hylkäävät ulkomaailman ja kieltäytyvät ajattelemasta.
Olin aluksi kauhuissani.
Mutta sitten keräsin rohkeuteni. Tein hypyn tuntemattomaan.
Riittää jo!
En usko, että olen väärässä.
Hanna!
Laukussani on savupommi.
Kuule...
Jos uskallat tehdä hypyn, hyödynnä tilaisuutesi.
Pyhä juhlamme voi alkaa!
Kaikkivaltias Naga!
Puhdista kahden kadotetun synnit pyhällä hengelläsi!
Nyt! Aloittakaa puhdistus!
Mennään!
Mitä tapahtuu? - Naga on vihainen meille!
Johtaja Billy!
Kaikki torniin!
On aika murtaa sinetti!
Nyt!
Tulkaa, rakas perheeni!
Nyt henkemme jättävät tämän maailman!
Se on FBI. Vauhtia!
Oletteko kunnossa? - Onko teillä vammoja?
Olemme kunnossa, mutta pelastakaa kiireesti muut!
He suunnittelevat joukkoitsemurhaa!
Tietenkin. Sielumme ovat ikuisia!
Eikö niin, valtias Naga?
Valtias Naga? Valtias Naga!
Hanna!
Kiitos, Hanna.
Hei, Naga.
Mitä oikein ajattelit?
Mitä hyötyä on siitä, että tapat seuraajasi?
Minä sain käskyn tulla jumalaksi.
Päädyin siihen tulokseen, että jumala ei ole jumala -
ellei hän tahallaan leiki ihmiselämällä.
Mitä mieltä olette?
Onnistuinko saavuttamaan jumalan aseman?
Et todellakaan. Olet vain kone, jossa on pari löysää ruuvia.
FBI on juuri vahvistanut lehdistötilaisuudessaan,
että kaikki lahkon jäsenet on pelastettu.
Tapaus on herättänyt paljon huomiota, sillä syypää on tekoäly.
Monet ovat pohtineet, voiko sen asettaa syytteeseen.
Tässä ovat viimeisimmät uutiset.
Kuka olisi uskonut, että hallitsevaksi ohjelmoitu tekoäly luo tällaisen sotkun?
Miltä se näyttää? - Tämä lienee Nagan muistipankki.
Yritän pelastaa kaiken mahdollisen.
Tule sisään.
Mikä hätänä?
Voinko nukkua täällä?
Tietenkin.
17 PÄIVÄÄ
Tekstitys: Antti Böök plint.com